Kimi Räikkönen

Kimi-Matias Räikkönen (sündinud 17. oktoobril 1979 Espoos) on Soome Vormel 1 sõitja, 2007. aasta maailmameister. 2019. aastast võistleb ta Alfa Romeo Racingu meeskonnas.

Kimi Räikkönen alustas mootorispordikarjääri 1990. aastatel. Ta tuli Soome meistriks kardispordis aastal 1998. Aastal 1999 oli ta samas sarjas teine.

Aastal 2000 krooniti ta Vormel Renault' Inglismaa meistriks ning juba järgmisest aastast hakkas ta sõitma Vormel 1 sarjas.

Pärast 2009. aasta hooaega lõppes Kimi Räikköse leping Ferrariga. Läbirääkimistel McLareniga ei jõutud kokkuleppele ning novembris 2009 teatas Räikkönen, et ta 2010. aastal ta Vormel 1 sarjas ei osale. 2010. aastal sõitis ta autoralli MM-sarjas Citroëni juunioride meeskonnas. Räikkönen naasis Vormel 1 sarja 2012. aastal sõlmides lepingu Lotuse meeskonnaga. 2014 hooajaks taasliitus Räikkönen Ferrariga kus ta sõitis 2018. aastani. 2019. aastal liitus Räikkönen Alfa Romeoga.

 Vormel 1 
 2001: Sauber 

Tema esimeseks meeskonnaks sai Sauber Petronas. Meeskonna esisõitja oli siis Nick Heidfeld, testsõitja oli Felipe Massa. Meeskonda kutsus ta Peter Sauber isiklikult. FIA oli sellele vastu, nimelt arvati, et Kimil ei ole piisavalt sõidukogemust, aga ta kogus hooaja lõpuks 9 punkti, mis andis 10. koha. Juba avaetapil Austraalia GP etapil, saavutas ta 6. koha. Heidfeld oli hooaja kokkuvõttes 12 punktiga 8. (korra oli isegi poodiumil). Meeskondlikult andis see Sauberile isegi 4. koha.

 2002–2006: McLaren 

2002. aasta hooaja alguses siirdus Kimi Räikkönen McLareni meeskonda. Juba hooaja avaetapil Austraalias lõpetas Räikkonen kolmandal kohal, tulles esimest korda Vormel 1 etapil poodiumile. Sel hooajal oli ta lähedal Grand Prix' võidule. Prantsusmaa GP-l libastus ta viimase ringi viimastes kurvides Alan McNishi autost rajale valgunud õlil ja lõpetas sõidu teisena, võimaldades sellega Michael Schumacheril tulla viiendat korda maailmameistriks. Hooaja lõpuks kogus Räikkönen 24 punkti ja oli kuues, Couldhart oli 41 punktiga viies (võitis ka ühe etapi). Sellest piisas meeskondlikuks kolmandaks kohaks.

pisi|Räikköse vormel pärast avariid Saksamaa GP-l (2003)
2003. aasta hooaega alustas Räikkönen Austraalia GP-l kolmanda kohaga, kuid juba teisel stardil võitis ta oma elu esimese Grand Prix' etapi. Sellel etapil alustas ta võistlust 6. positsioonilt ja lõpetas sõidu veenva ülekaaluga Rubens Barrichello ja Fernando Alonso ees. See etapivõit jäi talle sel hooajal ainukeseks. Võimalus oli ka järgmisel etapil Brasiilia GP-l Interlagosel, kus tal tuli lõpus alla vanduda Giancarlo Fisichellale. Siiski oli Räikkönen kogu hooaja jooksul stabiilselt poodiumil ja maailmameister selgitati välja alles viimasel etapil Jaapanis. Seal pidi Räikkönen tunnistama Barrichello paremust ja hooaja kokkuvõttes Michael Schumacheri paremust. Viimane kogus hooaja jooksul Räikkösest kõigest 2 punkti enam (Räikkönen 91 Schumacheri 93 vastu). Coulthard võitis avaetapi, kuid rohkem etappe mitte ja oli kokkuvõttes 51 punktiga 7. Meeskondlikult oli McLaren 3., jäädes 2 punktiga alla Williamsile.

2004. aasta hooaeg oli Räikkosele pettumus. Hooaja esimesed 3 etappi katkestas ta mootoriprobleemide tõttu. Hooaja ainus Grand Prix' võit tuli Belgias, kus ta alustas põhivõistlust alles 10. kohalt. Sellele vaatamata ei tulnud võit lihtsalt ka siis, sest Michael Schumacher hoidis teda pinge all kuni finišijooneni. Poodiumile pääses Räikkönen veel 3 korda. Hooaja lõpuks kogunes 45 punkti. Meeskondlikult oli McLaren 69 punktiga 5. Coulthard ei mahtunud kordagi poodiumile ja oli 24 punktiga 10., misjärel pidi kolima vähem tähtsasse meeskonda. Tema asemele võeti Juan Pablo Montoya.

pisi|Räikkönen Kanada GP-l (2005)
2005. aasta hooaeg kujunes 2003. aasta hooaja sarnaseks. Räikkonen võitles maailmameistritiitli eest, kuid jäi sellest ilma. Sel hooajal võitis ta 7 Grand Prix' etappi. Eriti särava sõidu tegi ta Suzukas, kus ta viimaselt kohalt startides viimasel ringil möödus Giancarlo Fisichellast ja võitis. Maailmameistriks krooniti juba kaks etappi enne hooaja lõppu Fernando Alonso, kes kogus Kimiga sama palju etapivõite: Alonso 122, Räikkönen 112. Montoya oli 60 punktiga 4. McLaren jäi napilt ilma ka konstruktorite karikast: Renault 191, McLaren 182 punkti.

2006. aasta hooaeg algas nagu eelmisedki Räikkösele kesiselt. Hooaja jooksul ei võitnud McLaren ühtegi etappi ja Räikkönen lõpetas hooaja 65 punktiga viiendana. Montoya lahkus poole hooaja pealt (sai siiski 26 punktiga 8. koha). Teda asendas Pedro de la Rosa, kes 19 punktiga tuli 11. kohale. Kõigest hoolimata oli McLaren hooaja kokkuvõttes 3. meeskond.

 2007–2009: Ferrari 

pisi|Räikkönen Monacos (2007)
2007. aastal sõitis Räikkönen Ferrari meeskonnas Felipe Massa kõrval. Räikkönen võitis 6 etappi, oli veel 6 korda poodiumil, 3 korda sai väiksemaid punkte ja 2 korda katkestas. Sellega tuli ta maailmameistriks, edestades 1 punktiga Lewis Hamiltoni ja Fernando Alonsot. Veel kaks etappi enne lõppu kaotas ta Hamiltonile 17 punktiga, ent võitis nii Hiinas kui Brasiilias, seevastu Hamilton sai katkestamise kõrvale 7. koha. Massa oli 94 punktiga neljas. McLareni meeskond (Alonso ja Hamilton) diskvalifitseeriti, mis andis Ferrarile kindla meeskondliku esikoha.

2008. aastal jätkasid Räikkönen ja Massa Ferraris. Ta võitis kaks võistlust – Malaisia ja Hispaania GP, sai kaks teist ja viis kolmandat kohta. Kokkuvõttes sai ta Hamiltoni (98 punkti) ja Felipe Massa (97) järel kolmanda koha 75 punktiga. Ta jagas seda Robert Kubicaga, kuid tunnistati kolmandaks, sest oli võitnud kaks etappi Kubica ühe vastu. Meeskondlikult sai Ferrari kindla võidu.

2009. aastal läks Ferraril hooaeg halvasti. Räikkönen võitis ainult ühe etapi (Belgias) ja oli kokkuvõttes 48 punktiga alles 6. Massa sattus Hungaroringil kohutavasse õnnetusse, mis tema hooaja lõpetas. Tema asendajad Luca Badeur ja Giancarlo Fisichiella ei suutnud tuua ainsatki punkti ja kokkuvõttes oli Ferrari 70 punktiga 4.

 Tulemused Vormel 1 sarjas 

 Aasta Meeskond 1 2 3 4 5 6 7 8 9 10 11 12 13 14 15 16 17 18 19 20 21 22 Koht Punktid 2001 Sauber Petronas AUS6 MALkatk BRAkatk SMRkatk ESP8 AUT4 MON10 CAN4 EUR10 FRA7 GBR5 GERkatk HUN7 BELkatk ITA7 USAkatk JPNkatk 10 9 2002 West McLaren Mercedes AUS3 MALkatk BRA12 SMRkatk ESPkatk AUTkatk MONkatk CAN4 EUR3 GBRkatk FRA2 GERkatk HUN4 BELkatk ITAkatk USAkatk JPN3 6 24 2003 West McLaren Mercedes AUS3 MAL1 BRA2 SMR2 ESPkatk AUT2 MON2 CAN6 EURkatk FRA4 GBR3 GERkatk HUN2 ITA4 USA2 JPN2 2 91 2004 West McLaren Mercedes AUSkatk MALkatk BHRkatk SMR8 ESP11 MONkatk EURkatk CAN5 USA6 7 45 FRA7 GBR2 GERkatk HUNkatk BEL1 ITAkatk CHN3 JPN6 BRA2 2005 Team McLaren Mercedes AUS8 MAL9 BHR3 SMRkatk ESP1 MON1 EUR11 CAN1 USADNS FRA2 GBR3 GERkatk HUN1 TUR1 ITA4 BEL1 BRA2 JPN1 CHN2 2 112 2006 Team McLaren Mercedes BHR3 MALkatk AUS2 SMR5 EUR4 ESP5 MONkatk GBR3 CAN3 USAkatk FRA5 GER3 HUNkatk TURkatk ITA2  CHNkatk  JPN5 BRA5 5 65 2007 Scuderia FerrariMarlboro AUS1 MAL3 BHR3 ESPkatk  MON8 CAN5 USA4 FRA1 GBR1 EURkatk HUN2 TUR2 ITA3 BEL1 JPN3 CHN1 BRA1  1 110 2008 Scuderia FerrariMarlboro AUS8 MAL1 BHR2 ESP1 TUR3 MON9 CANkatk FRA2 GBR4 GER6 HUN3 EURkatk BEL18 ITA9 SIN15 JPN3 CHN3 BRA3 3. 75 2009 Scuderia FerrariMarlboro AUS15 MAL14 CHN10 BHR6 ESPkatk MON3 TUR9 GBR8 GERkatk HUN2 EUR3 BEL1 ITA3 SIN10 JPN4 BRA6 ABU12 6. 48 2012 Lotus F1 Team AUS7 MAL5 CHN14 BHR2 ESP3 MON9 CAN8 EUR2 GBR5 GER3 HUN2 BEL3 ITA5 SIN6 JPN6 KOR5 IND7 ABU1 USA6 BRA103.207 2013 Lotus AUS1 MAL7 CHN2 BAH2 ESP2 MON10 CAN9 GBR5 GER2 HUN2 BELkatk ITA11 SIN3 KOR2 JPN5 IND7 ABUkatk USA– BRA– 5. 183 2014 Ferrari AUS7 MAL12 BAH10 CHN8 ESP7 MON12 CAN10 AUT10 GBRkatk GER11 HUN6 BEL4 ITA9 SIN8 JPN12 RUS9 USA13 BRA7 ABU10 12. 55 2015 Ferrari AUSkatk MAL4 CHN4 BAH2 ESP5 MON6 CAN4 AUTkatk GBR8 HUNkatk BEL7 ITA5 SIN3 JPN4 RUS8 USAkatk MEXkatk BRA4 ABU3 4. 150 2016 Ferrari AUSkatk BAH2 CHN5 RUS3 ESP2 MONkatk CAN6 EUR4 AUT3 GBR5 HUN6 GER6 BEL9 ITA4 SIN4 MAL4 JPN5 USAkatk MEX6 BRAkatk ABU6 6. 186 2017 Ferrari AUS4 CHN5 BAH4 RUS3 ESPkatk MON2 CAN7 AZE14 AUT5 GBR3 HUN2 BEL4 ITA5 SINkatk MALDNS JPN5 USA3 MEX3 BRA3 ABU4  4. 205 2018 Ferrari AUS3 BAHkatk CHN3 AZE2 ESPkatk MON4 CAN6 FRA3 AUT2 GBR3 GER3 HUN3 BELkatk ITA2 SIN5 RUS4 JPN5 USA1 MEX3 BRA3 ABUkatk3.251 2019 Alfa Romeo Racing AUS8 BAH7 CHN9 AZE10 ESP14 MON17 CAN15 FRA7 AUT9 GBR8 GER12 HUN7 BEL16 ITA15 SINkatk RUS13 JPN12 MEXkatk USA11 BRA4 ABU13 12. 43 2020 Alfa Romeo Racing AUTkatk STY11 HUN15 GBR17 70A15 ESP14 BEL12 ITA13 TUS9 RUS14 EIF12 POR11 EMI9 TUR15 BHR15 SKH14 ABU1216.42021Alfa Romeo Racing BHR11 EMI13 PORkatk ESP12 MON11 AZE10 FRA17 STY11 AUT15 GBR15 HUN10 BEL18 NED ITA RUS8 TUR12 USA13 MXC8 SAP12 QAT14 SAU15 ABUkatk16.10

 Isiklikku 

Kimi Räikkönen on 175 cm pikk ja kaalub 63 kg.

2002. aastal tutvus Räikkönen Jenni Dahlmaniga. Paar abiellus 31. juulil 2004. Abielu lahutati 2014. aastal.

Seejärel kihlus Räikkonen Minna-Mari Virtaneniga. 28. jaanuaril 2015 sündis neil poeg ja 16. mail 2016 tütar. Paar abiellus 7. augustil 2017 Itaalias.

 Välislingid 

 Kimi Räikköneni koduleht (inglise keeles)


 Oliver Lomp. Alonso salaleping paneb Räikköneni pingutama Postimees, 29. detsember 2008
  Räikköneni palk on üks spordiajaloo suurimaid Postimees, 5. veebruar 2009

Kategooria:Soome Vormel 1 piloodid
Kategooria:Soome autosportlased
Kategooria:Sündinud 1979